רוטשטיין נ' אלחייני - פסקדין
מיקומך באתר: עמוד ראשי >> חיפוש פסקי-דין >> רוטשטיין נ' אלחייני
רוטשטיין נ' אלחייני
44522-02-12
עוזיאל משה יוסף רוטשטיין
נסים אלחייני
בפני בקשה, במעמד צד אחד, למתן צו למניעת הטרדה מאיימת, על פי חוק מניעת הטרדה מאיימת, תשס"ב – 2001.
לטענת המבקש המשיב נהג כלפיו באלימות בשתי הזדמנויות בשבועיים האחרונים ואף איים עליו. לאחר שקראתי את הבקשה ולאחר ששמעתי את המבקש במעמד צד אחד, מצאתי כי יש תשתית לכאורית לכך שהמשיב נקט הטרדה מאיימת בנסיבות שבהן יש חשש לפגיעה ממשית בשלוות חייו של המבקש וכי מתן הצו דרוש לשם הגנה על שלום המבקש.
אשר על כן ניתן בזה צו למניעת הטרדה מאיימת כדלהלן:
1.נאסר על המשיב להטריד את המבקש, לאיים עליו, לבלוש אחריו, לארוב לו, להתחקות אחר תנועותיו או מעשיו, או לפגוע בפרטיותו בכל דרך אחרת.
2.נאסר על המשיב ליצור כל קשר עם המבקש, בעל פה, בכתב, בטלפון או בכל אמצעי אחר.
3.נאסר על המשיב להימצא בחדר המחסנים או בכניסה לבניין ברחוב בן עזאי 24 זולת לצורך מעבר אל דירה בה הוא גר.
הצו יעמוד בתוקפו עד מתן החלטה אחרת.
דיון במעמד שני הצדדים יתקיים ביום 1.3.12 בשעה 09:00.
המזכירות תדאג להמצאת צו זה עם העתק הבקשה והזמנה לדיון לידי המשיב.
בנוסף יודיע המבקש למשיב דבר החלטה זו וכן על מועד הדיון שנקבע והמשטרה תסייע בדבר ככל שיידרש.
המשיב רשאי להגיש תצהיר תשובה מטעמו לפני המועד הקבוע לדיון.